02jvol. 3 Jurnalul Oficial al Uniunii Europene 209 31987D0415 L226/1 JURNALUL OFICIAL AL COMUNITĂȚILOR EUROPENE 13.8.1987 DECIZIA CONSILIULUI din 15 iunie 1987 privind încheierea Convenției dintre Comunitatea Economică Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elveţiană privind un regim de tranzit comun (87/415|CEE) CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 113, având în vedere propunerea Comisiei, întrucât încheierea unei convenții cu Austria, Finlanda, Islanda, Norvegia, Suedia și Elveția în vederea aplicării, în cadrul schim- burilor dintre Comunitate și aceste țări, precum și dintre aceste țări, a unui regim de tranzit comun trebuie să permită simplifica- rea transporturilor de mărfuri efectuate în cadrul acestor schimburi; întrucât, prin urmare, o astfel de convenție trebuie aprobată; întrucât convenția se înscrie în cadrul acţiunilor întreprinse ca urmare a Declaraţiei comune date la Luxemburg, la 9 aprilie 1984, de miniștrii statelor membre ale Comunității, de țările membre ale Asociaţiei Europene a Liberului Schimb (AELS) și de Comisie, prin care și-au exprimat voința politică de a dezvolta o cooperare mai strânsă între Comunitate și aceste țări „în scopul creării unui spațiu economic european dinamic, în beneficiul țărilor lor”, DECIDE: Articolul 1 Se aprobă, în numele Comunității, Convenția dintre Comunitatea Economică Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elveţiană privind un regim de tranzit comun. Textul convenției este anexat la prezentul regulament. Articolul 2 Comunitatea este reprezentată, în cadrul Comisiei mixte prevăzute la articolul 14 din convenție, de către Comisie, asistată de reprezentanții statelor membre. Articolul 3 Președintele Consiliului este autorizat să depună instrumentul de acceptare prevăzut la articolul 22 din convenție. Adoptată la Luxemburg, 15 iunie 1987. Pentru Consiliu Președintele P. DE KEERSMAEKER